Port Grimaud

Port Grimaud [pOr grimO] estas vilaĝo en suda Francio, ĉe la Mediteraneo. La svisa arkitekto François Spörry fondis ĝin dum la 1960-aj jaroj. Ĝi estas planita vilaĝo, uzanta tradician mediteranian arkitekturon.

Ĝi havas multajn kanalojn. Preskaŭ ĉiu domo havas ejon por boato. La vilaĝo aspektas kiel malgranda Venecio. En ĝia mezo estas preĝejo, oficejoj, vendejoj, restoracioj. Parto de la stratetoj estas fermitaj por neloĝantoj por gardi la privatan atmosferon de la loĝantoj. Por turistoj estas ebleco lui domon aŭ loĝejon, la posedanto profitas de tio.

La vilaĝo fariĝis modelo por aliaj similaj projektoj kiel Puerto de Mogan en Gran Canaria kaj Palm Islands en Dubajo.

 Literaturo 
 Charles Jencks: The Language of Post-Modern Architecture (angle: la lingvo de postmoderna arkitekturo), eldonejo Rizzoli, 1984, ISBN 0847805719, aparte p. 106

 Eksteraj ligiloj 
 Oficiala retejo 

Kategorio:Urbaj studoj kaj planado
Kategorio:Var
Kategorio:Vilaĝoj de Francio